[pic] | IL-KUMMISSJONI TAL-KOMUNITAJIET EWROPEJ | Brussell, 10.12.2008 KUMM(2008) 859 finali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL dwar ir-reviżjoni tal-qafas finanzjarju multiannwali (2007-2013) Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali KOMUNIKAZZJONI MILL-KUMMISSJONI LILL-PARLAMENT EWROPEW U LILL-KUNSILL dwar ir-reviżjoni tal-qafas finanzjarju multiannwali (2007-2013) L-iffinanzjar tal-proġetti trans-Ewropej għall-interkonnessjonijiet tal-enerġija u tal-infrastruttura tal-broadband fil-kuntest tal-Pjan Ewropew għall-Irkupru Ekonomiku. Din il-komunikazzjoni fiha proposta għar-reviżjoni tal-qafas finanzjarju multiannwali (minn hawn 'il quddiem imsejjaħ "il-qafas finanzjarju") skont il-Punti 21 sa 23 tal-Ftehim Interistituzzjonali (FII) tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod. Il-Punt 21 tal-FII jipprovdi li, fil-każ ta’ ċirkostanzi mhux previsti, il-Kummissjoni tista’ tipproponi r-reviżjoni tal-qafas finanzjarju skont il-limitu tar-riżorsi proprji. Skont il-Punt 22, kwalunkwe deċiżjoni biex ikun rivedut il-qafas finanzjarju sa ‘l fuq minn 0.03% tad-DGN tal-Unjoni Ewropea teħtieġ li ssir b’mod konġunt miż-żewġ partijiet tal-awtorità baġitarja skont ir-regolamenti tal-votazzjoni, stipulati fil-ħames subparagrafu tal-Artikolu 272(9) tat-Trattat li jistabbilixxi l-Komunita Ewropea. Kwalunkwe reviżjoni ta’ aktar minn 0.03% tad-DGN tal-Unjoni Ewropea għandha tittieħed b’mod konġunt miż-żewġ partijiet tal-awtorità baġitarja, bil-Kunsill li jaġixxi unanimament. Il-Punt 23 tal-FII jintroduċi numru ta’ kondizzjonijiet speċifiċi li l-istituzzjonijiet jeħtieġu li jirrispettaw: 1. L-istituzzjonijiet għandhom jeżaminaw l-iskop għall-allokazzjoni mill-ġdid tan-nefqa bejn il-programmi koperti mill-intestatura kkonċernata bir-reviżjoni, b’referenza partikolari għal kwalunkwe nuqqas ta’ użu mistenni tal-approprjazzjonijiet. L-għan għandu jkun li ammont sinifikattiv, f'termini assoluti u bħala perċentwali tan-nefqa l-ġdida ppjanata, għandu jkun fi ħdan il-limitu eżistenti għall-intestatura. 2. L-istituzzjonijiet għandhom jeżaminaw l-iskop għall-ibbilanċjar ta’ kwalunkwe żieda tal-limitu għall-intestatura waħda billi jitnaqqas limitu ieħor. 3. Kwalunkwe reviżjoni tan-neqfa obbligatorja fil-qafas finanzjarju ma għandhiex twassal għal tnaqqis fl-ammont disponibbli għan-nefqa mhux obbligatorja[1]. 4. Kull reviżjoni għandha żżomm relazzjoni xierqa bejn l-impenji u l-ħlasijiet. 1. ĦTIġIET TA’ FINANZJAMENT ADDIZZJONALI MINħABBA ċIKOSTANZI MHUX PREVISTI Fis-26 ta' Novembru 2008, il-Kummissjoni għamlet proposta komprensiva għal Pjan Ewropew għall-Irkupru Ekonomiku li jimmira għall-użu u l-koordinazzjoni tal-istrumenti kollha li huma disponibbli lill-Unjoni u lill-Istati Membri tagħha biex tirreaġġixxi għar-reċessjoni, li qiegħda tiffaċċja l-ekonomija Ewropea bħala konsegwenza tal-kriżi finanzjarja[2]. Kriżi ta’ dan il-livell, tas-swieq finanzjarji u tal-ekonomija globali għandha tirrappreżenta ċirkustanza mhux prevista fi ħdan it-tifsira tal-Punt 21 tal-Ftehim Interistutuzzjonali tas-17 ta Mejju 2006[3]. Issejjaħ għall-azzjoni mingħajr dewmien, ambizzjuża u mmirata tajjeb, bħal ma hi proposta fil-Pjan Ewropew biex l-Eekonomija Tirkupra. Il-Pjan jipprevedi stimulu fiskali koordinat ta’ madwar EUR 200 biljun, jew 1.5% tal-PGD, b’madwar EUR 170 biljun provduti minn azzjonijiet fil-baġits propji tal-Istati Membri, u madwar EUR 30 biljun bħala azzjoni fuq il-livell tal-UE fi ħdan il-baġit tal-UE u mill-Bank Ewropew tal-Investiment (BEI). Bħala parti mill-kontribuzzjoni tal-UE lil dan l-istimolu, il-Pjan jipproponi li jtejjeb l-interkonnessjonijiet tal-enerġija u l-infrastruttura tal-broadband billi timmobilizza EUR 5 biljuni oħra għas-snin 2009 u 2010. Li jkunu aċċelerati l-investimenti f’dawn l-oqsma bħala parti minn ċaqliq strutturali lejn ekonomija b'livell baxx ta' emissjonijiet ta' karbonju hu kkunsidrat li joffri benefiċċji immedjati kif ukoll għal tul ta' żmien lill-Unjoni. Il-Kummissjoni tibqa' impenjata kollha kemm hi fid-dixxiplina tal-baġit kif stapulat fil-Ftehim Interistituzzjonali tas-17 ta’ Mejju 2006. Fil-kuntest ta’ kriżi ekonomika ta’ daqs bħal qatt qabel, il-Kummissjoni tissuġġerixxi, iżda, li jinxtraw ammonti disponibbli fi ħdan il-limiti tal-qafas finanzjarju li inkella se jibqgħu ma jintefqux. 2. L-ambitu għall-allokazzjoni mill-ġdid tal-infiq taħt il-limitu tal-intestatura 1A Skont il-Punt 23 tal-FII, il-Kummissjoni eżaminat il-possibilità ta' allokazzjoni mill-ġdid tan-nefqa bejn il-programmi koperti mill-intestatura kkonċernata bir-reviżjoni proposta, b’referenza partikolari għal kwalunkwe nuqqas ta’ użu mistenni tal-approprjazzjonijiet. Jidher li l-programmi kollha ġew adottati bil-pakketti rispettivi tagħhom mingħajr possibbiltà li f’dan l-istadju jiġu allokati mill-ġdid jew li l-pakketti jkunu mfassla mill-ġdid b’mod sinifikanti fi ħdan il-limiti annwali. Barra minn hekk, l-iskop tar-reviżjoni proposta hu li tipprovdi modi addizzjonali biex ikun operat iċ-ċaqliq lejn ekonomija b'livell baxx ta' emissjonijiet ta' karbonju, skont l-approċċ tal-Pjan Ewropew għall-Irkupru Ekonomiku, mingħajr ma dan ikun ta’ detriment għall-programmi oħra ta’ prijorità u attivitajiet iffinanzjati taħt l-Intestatura 1A Il-Punt 13 tal-FII jipprovdi li l-istituzzjonijiet huma meħtieġa li jiżguraw li jitħalla “marġini suffiċjenti” disponibbli taħt il-limiti. Skont l-aħħar pprogrammar finanzjarju[4], il-marġini disponibbli taħt il-limiti tal-Intestatura 1A għas-snin 2009-2013 jammontaw għal total ta’ EUR 684 miljun. Il-Kummissjoni tikkonkludi, bil-ħsieb tal-Punt 13 tal-FII, li l-marġini tal-intestatura 1A ma jistgħux jintużaw biex jikkontribuwixxu għall-finanzjament tal-attivitajiet addizzjonali previsti fil-Pjan Ewropew għall-Irkupru Ekonomiku. 3. L-iskop għall-ibbilanċjar taż-żieda ta’ limitu billi jitnaqqas limitu ieħor Il-Kummissjoni tikkonsidra li EUR 5,000 miljun jistgħu jitpoġġew għad-dispożizzjoni tal-intestatura 1A "Il-Kompetittività għat-Tkabbir u għall-Impjiegi" billi jintuża l-marġini tal-intestatura 2 "il-Preservazzjoni u l-Ġestjoni tar-Riżorsi Naturali ". Il-marġini disponibbli jew previsti għall-intestatura 2 huma ta’ EUR 3,600 miljun fl-2008 u EUR 3,850 miljun fl-2009. Il-marġini konsiderevoli previst għall-2009 hu prinċiparjament minħabba l-livell għoli ta’ dħul assenjat, li hu stmat f’dik is-sena (EUR 1,050 miljun) u l-ammont għoli ta’ dħul assenjat li hu trasferit mill-2008 (EUR 1,340 miljun). Hu spjegat ukoll mil-livell baxx ħafna tan-nefqa tas-suq. Konsegwentement, il-Kummissjoni tipproponi li żżid il-limiti annwali għall-approprjazzjonijiet għall-impenji taħt l-intestatura 1A b’EUR 3,000 miljun għall-2009 u b’EUR 2,000 miljun għall-2010. Din iż-żieda se tkun ibbilanċjata bi tnaqqis tal-limiti annwali għall-approprjazzjonijiet għall-impenji taħt l-intestatura 2 b’EUR 3,500 miljun għall-2008 u b’EUR 1,500 miljun għall-2009. Din id-deċiżjoni ma għandhiex tippredetermina l-għoti ta’ fondi tan-nefqa tal-Politika Agrikola Komuni (PAK). Dwar it-tnaqqis tal-intestatura 2, il-Kummissjoni tintrabat li tieħu l-miżuri kollha xierqa biex tiżgura li d-deċiżjonijiet meħuda dwar in-nefqa tal-PAK u l-ifinanzjar tagħha, inkluż il-ftehim dwar il-Verifika tas-Saħħa, huma rispettati. 4. Iż-żamma ta' relazzjoni xierqa bejn l-impenji u l-ħlasijiet Il-Punt 23 tal-FII jirrikjedi wkoll li kwalunkwe reviżjoni għandha tħalli relazzjoni xierqa bejn l-impenji u l-ħlasijiet. Ibbażata fuq il-profili għall-ħlasijiet previsti għall-impenji addizzjonali taħt l-inestatura 1A u t-tnaqqis korrispondenti għall-ħlasijiet relatati mal-intestatura 2, il-limiti annwali għall-approprazzjonijiet għall-ħlasijiet għandhom ikunu modifikati skont dan: Approprjazzjonijiet għall-ħlasijiet totali (EUR miljun, prezzijiet kurrenti) | 2007 |2008 |2009 |2010 |2011 |2012 |2013 |2007-2013 | | - il-limitu tal-FII kurrenti[5] |122 190 |129 681 |123 858 |133 505 |133 452 |140 200 |142 408 |925 294 | | - modifikazzjoni meħtieġa | 0 |-3 500 | -1 110 |1 070 |1 590 |1 450 |500 | 0 | | Globalment, din il-modifika hi newtrali f’termini baġitarji. 5. DESKRIZZJONI FIL-QOSOR TAR-REVIżJONI PROPOSTA TAL-QAFAS FINANZJARJU It-tabella t’hawn taħt tiġbor fil-qosor il-bidliet proposti lil-limiti fil-qafas finanzjarju. Dawn l-ammonti huma espressi fil-prezzijiet kurrenti. Approprjazzjonijiet għall-impenji (EUR miljuni) | 2007 |2008 |2009 |2010 |2011 |2012 |2013 | 2007-2013 | |L-intestatura 1A – Kompetittività għat-Tkabbir u l-Impjiegi | 0 |0 |3 000 |2 000 |0 |0 |0 | 5 000 | |L-Intestatura 2 –Preżervazzjoni u l-Amministrazzjoni tar-Riżorsi Naturali | 0 |-3 500 |-1 500 |0 |0 |0 |0 | -5 000 | |Tibdil totali fl-approprjazzjonijiet għall-impenji | 0 |-3 500 |1 500 |2 000 |0 |0 |0 |0 | |Tibdil totali fl-approprazzjonijiet għall-ħlasijiet | 0 |-3 500 |-1 110 |1 070 |1 590 |1 450 |500 |0 | | Dawn il-bidliet jirriżultaw fit-tabella, ta' hawn taħt, tal-qafas finanzjarju fil-prezzijiet kurrenti. Id-deċiżjoni formali dwar ir-reviżjoni tal-qafas finanzjarju għandha tirreferi għat-tabella bażika miftehma fil-FII, li hi espressa fil-prezzijiet kostanti tal-2004. L-ammonti fil-valuri kurrenti għandhom għalhekk ikunu konvertiti fil-prezzijiet tal-2004 permezz ta’ deflatur fiss ta’ 2% kull sena, skont il-Punt 16 tal-FII. QAFAS FINANZJARJU 2007-2013 RIVEDUT GĦALL-PJAN EWROPEW BIEX L-EKONOMIJA TIRKUPRA (EUR Miljun - prezzijiet kurrenti) [pic] Proposta għal DEĊIŻJONI TAL-PARLAMENT EWROPEW U TAL-KUNSILL li temenda l-Ftehim Interistituzzjonali tas-17 ta’ Mejju 2006 dwar id-dixxiplina baġitarja u l-amministrazzjoni finanzjarja fis-sod fir-rigward tal-qafas finanzjarju multiannwali IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw il-Ftehim Interistituzzjonali tas-17 ta' Mejju 2006 dwar id-dixxiplina baġitarja u l-amministrazzjoni finanzjarja fis-sod[6], u partikolarment għall-Punti 21, l-ewwel u t-tieni paragrafu tal-Punt 22, u l-Punt 23 tiegħu, Wara li kkunsidra l-proposta mill-Kummissjoni[7], Billi: (1) Fis-26 ta' Novembru 2008, il-Kummissjoni adottat il-Komunikazzjoni lill-Kunsill Ewropew “Pjan Ewropew għall-Irkupru Ekonomiku"[8], li jimmira għall-użu u l-koordinazzjoni tal-istrumenti kollha li huma disponibbli lill-Unjoni Ewropea u lill-Istati Membri tagħha biex tirreaġġixxi għar-reċessjoni, li qed tiffaċċja l-ekonomija Ewropea bħala konsegwenza tal-kriżi finanzjarja. Kriżi ta’ dan il-livell, tas-swieq finanzjarji u tal-ekonomija globali , għandha tirrappreżenta ċirkustanza mhux prevista fi ħdan it-tifsira tal-Punt 21 tal-Ftehim Interistutuzzjonali tas-17 ta Mejju 2006. (2) Il-Pjan jipprevedi stimulu fiskali koordinat ta’ madwar EUR 200 biljun, jew 1.5% tal-PGD, b’ madwar EUR 170 biljun ipprovduti minn azzjonijiet fil-baġits propji tal-Istati Membri, u madwar EUR 30 biljun bħala azzjoni fil-livell, u fi ħdan il-baġit, tal-UE u mill-Bank Ewropew tal-Investiment. (3) Bħala parti mill-kontribuzzjoni tal-Unjoni Ewropea għal dan l-istimolu, il-Pjan jipproponi li jtejjeb l-interkonnessjonijiet tal-enerġija u l-infrastruttura tal- broadband billi timmobilizza EUR 5 biljuni oħra għas-snin 2009 u 2010. Li jkunu aċċellerati l-investimenti f’dawn l-oqsma bħala parti minn ċaqliq strutturali lejn ekonomija b'livell baxx ta' emissjonijiet ta' karbonju hu kkunsidrat li joffri benefiċċji immedjati kif ukoll għal tul ta' żmien lill-Unjoni. (4) Iż-żieda meħtieġa fil-limitu globali tal-intestatura 1A tista' tiġi bbilanċjata minn tnaqqis fil-limitu għall-intestatura 2 "Il-Preżervazzjoni u l-Amministrazzjoni tar-Riżorsi Naturali" għas-snin 2008 u 2009. (5) Sabiex tinżamm relazzjoni xierqa bejn l-impenji u l-ħlasijiet, il-limiti annwali għall-approprjazzjonijiet għall-ħlasijiet għandhom ikunu aġġustati. (6) L-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja fis-sod tas-17 ta’ Mejju 2006 għandu għalhekk jiġi emendat kif xieraq, IDDEĊIDEW DAN LI ĠEJ: Artikolu Uniku L-Anness I tal-Ftehim Interistituzzjonali dwar id-dixxiplina baġitarja u l-amministrazzjoni finanzjarja fis-sod tas-17 ta’ Mejju 2006 jinbidel bl-Anness ta’ din id-Deċiżjoni. Magħmul fi Brussell, Għall-Parlament Ewropew Għall-Kunsill Il-President Il-President ANNESS QAFAS FINANZJARJU 2007-2013 (rivedut) [pic] [1] Kundizzjoni li mhijiex applikabbli fil-każ tal-proposta preżenti. [2] COM(2008) 800 finali. [3] Il-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja u ġestjoni finanzjarja soda tas-17 ta’ Mejju 2006 (ĠU C 139, 14.6.2006, p. 1) [4] SEC(2008)514 ta’ Mejju 2008. [5] ĠU L 128 tat-16.5.2008, p. 8 u 9. [6] ĠU C139, 14.6.2006, p. 1 [7] COM(2008)…. [8] COM(2008) 800 finali.